ועדת הכלכלה, כנסת 24, פרוטוקול מספר 159, 2022-01-25 12:44

מיכאל ביטון: אני פותח ישיבה למינויו של חבר הכנסת רון כץ, כיושב ראש ועדת המשנה לקידום ועידוד ההיי-טק בישראל והסרת חסמי רגולציה, זאת משימתו.

מיכאל ביטון: בנוסף, מיקוד בחרדים, בערבים ובנגב ובגליל, שם מתחבא הון אנושי שחסר לתעשייה, מיקוד בעולמות האלה וכמובן רגולציה ופתרונות.

מיכאל ביטון: אלו מספיק משימות לחצי שנה הקרובה, ועל ההמשך נדבר.

מיכאל ביטון: אני מאחל לך בהצלחה, רון, ואנחנו שמחים.

מיכאל ביטון: מי בעד?

מיכאל ביטון: אושר.

יעל רון בן משה: ברכות.

מיכאל ביטון: אנחנו כולנו בעדך, ואתה נבחרת פה אחד אופוזיציה וקואליציה כאחד.

מיכאל ביטון: אני מודה למנכ"לית וסליחה שלא נתתי לך ככה להוסיף, אבל יהיו לנו עוד דיונים, רק התחלנו לעבוד.

מיכאל ביטון: תודה רבה לכל המשתתפים.

אורי מקלב: אפשר מילת ברכה?

מיכאל ביטון: בבקשה.

אורי מקלב: אז קודם כל, אנחנו מברכים אותך.

אורי מקלב: אתה באמת האיש הנכון במקום הנכון, אמר יושב הראש, אני נותן ועדת משנה למי שמוכיח איזה חצי שנה של אכפתיות והתמדה וכמובן ניסיון.

אורי מקלב: יש לך הרבה מה לעשות, אני לא יודע למה הוא אמר חצי שנה, אם היה לו איזה מסר פוליטי אבל - - -

מיכאל ביטון: קודם כל, הוא על תנאי אצלנו, הוא צריך לעבוד.

מיכאל ביטון: יביא תוצאות, נדבר.

מיכאל ביטון: תביא תקציב להכשרה מקצועית של הקהילה החרדית.

אורי מקלב: יושב הראש, אני רוצה לברך אותך ואני גם מברך לא פחות את צוות הוועדה.

אורי מקלב: אני יודע שכל ועדת משנה מוסיפה עוד מטלות ועוד משימות לצוות וזה לא פשוט.

אורי מקלב: אני אומר לך מאיפה אני אומר את זה עם מסר מסוים.

אורי מקלב: הרי, זה גם לא פשוט, הקמת כמה ועדות משנה, צריכים לשבת בזמנים שהוועדה הראשית לא יושבת ואתה יושב הרבה שעות.

אורי מקלב: יש לכם הרבה, אנחנו ניקרא פה בימי ראשון וחמישי כנראה יותר, וגם אתה יושב בראשון.

אורי מקלב: רק בראשון הזה ראית שהיה לנו יום מלא על הצעות חוק.

אורי מקלב: אני רק רוצה להגיד לך דבר אחד, כשהייתי יושב ראש ועדת המדע כמעט ארבע שנים, הקמתי כמה ועדות משנה לפרופסור עמנואל טרכטנברג, הוא עמד בנושא אקדמיה, חיים ילין עבד בוועדת המשנה על רחפניים.

אורי מקלב: הוא עשה שם רגולציה ובכל מה שקשור בהכנה טובה מאוד וגם קידם את זה מאוד, וגם חברת הכנסת יעל כהן-פארן, בנושא אקלים, ועדת משנה וכל מה שיש בזה.

אורי מקלב: אבל, דבר אחד היה משותף לכולם, כולם היו באופוזיציה.

אורי מקלב: כל החברים, אני הייתי באופוזיציה, כל חברי ועדת המשנה היו באופוזיציה, אז נא לתשומת הלב.

מיכאל ביטון: אנחנו קיבלנו את ההערה, וכפי שאמרת, מה שנקרא, הערות עוברות לאוזן הנכונה.

מיכאל ביטון: תודה רבה לכולם.